১। ‘বাজিগর’: শাহরুখ-কাজল জুটির অন্যতম ব্লক ব্লাস্টার ছবি। ছবির এক দৃশ্যে দেখা যায়, শিল্পা শেঠি বহুতলের ছাদ থেকে ঝাঁপ দিয়ে আত্মহত্যা করছেন। মাটিতে পড়ার সময়ে তিনি একটি কাচের ছাদ ভেঙে নীচে পড়েন। অথচ, ঠিক তার পরের দৃশ্যে শাহরুখ যখন সেই বহুতলের সামনে দিয়ে ভিড় এড়িয়ে পালিয়ে যান, তখন দেখা যাচ্ছে সেই কাচের ছাদটি অক্ষত রয়েছে।


২। ‘দিলওয়ালে দুলহনিয়ে লে যায়েঙ্গে’: একই জুটির আরেকটি সুপার-ডুপার হিট ছবি। ছবির সেকেন্ড হাফটি দেখানো হয়েছে পঞ্জাবের পটভূমিতে। অথচ, শেষ দৃশ্যে যে স্টেশন দেখানো হয়েছে, তা নভি-মুম্বইয়ের একটি স্টেশন।


৩। ‘হাউসফুল’: দমফাটা হাসির ছবি। শেষ দৃশ্যে দেখানো হয় বাকিংহাম প্যালেসে লাফিং গ্যাসের কারণে উপস্থিত সকলেই হাসতে হাসতে নাস্তানাবুদ। অথচ, যে গাড়ি করে লাফিং গ্যাসের সিলিন্ডারগুলিকে নিয়ে আসা হয় বাকিংহাম প্যালেসে, তার নাম্বার প্লেটে লেখা— কেএ-৫১। একান্তভাবে ভারতীয় অঙ্গরাজ্য কর্ণাটকের নম্বর।

৪। ‘হম দিল দে চুকে সনম’: মিষ্টি প্রেমের টানটান গল্প। বক্স অফিসে উপচে পড়ে সাফল্য। পটভূমিকায় ইতালি। কিন্তু ছবির শেষ দৃশ্যে যে ব্রিজে নায়ক-নায়িকার হামলানো পুনর্মিলন, সেটি হাঙ্গেরির, ইতালির নয়।

৫। ‘কভি খুশি কভি গম’: ছবিটির গল্প ১৯৯১ সালের প্রেক্ষাপটে দেখানো হয়েছে। অথচ, ছবির এক দৃশ্যে অভিতাভ এবং জয়া বচ্চন ‘আতি কা খান্ডালা’ গানটি গেয়েছেন। গানটি ‘গুলাম’ ছবির, যেটি ১৯৯৮ সালে মুক্তি পায়।

৬। ‘লগান’: ১৮৯২ সালকে তুলে ধরা হয়েছে ছবির গল্পে। ছবির ক্রিকেট খেলার দৃশ্যে প্রতি ওভারে ছ’টি বল দেখানো হয়েছিল। কিন্তু, বাস্তবে ওভারে ছ’টি বলের নিয়ম চালু হয় ১৯৮২-৮৩ সালে অর্থাৎ প্রায় একশ বছর পরে।